stanford-oval/wikipedia huggingface dataset:
Jo Jorgensen

| Jo Jorgensen |
| --- | --- |
 Jo Jorgensen vuonna 2020
Henkilötiedot
Syntynyt: 1. toukokuuta 1957 (ikä 67) Libertyville, Illinois, Yhdysvallat
Poliitikko
Puolue:  Libertaaripuolue
 Nimikirjoitus
Aiheesta muualla
joj2020.com
Jo Jorgensen (s. 1. toukokuuta 1957) on yhdysvaltalainen poliitikko. Jorgensen oli libertaaripuolueen presidenttiehdokkaana Yhdysvaltain vuoden 2020 presidentinvaaleissa, joissa hän sijoittui valtakunnallisesti äänimäärissä kolmanneksi saaden noin 1,2 prosenttia äänistä. Hän oli myös puolueen varapresidenttiehdokkaana vuoden 1996 presidentinvaaleissa. Jorgensen toimii psykologian lehtorina Clemsonin yliopistossa Etelä-Carolinan osavaltiossa.
J. G. Vuoriniemi

Johan (Johannes) Gustaf Vuoriniemi (sukunimi aik. Hyrén; 7. huhtikuuta 1891 Viipuri – 2. toukokuuta 1939 Tampere) oli suomalainen filosofian kandidaatti, opettaja ja runoilija.
Vuoriniemen vanhemmat olivat filosofian maisteri, varatuomari ja varalääninsihteeri Gustaf Adolf Hyrén (1837–1907) ja Eugenia Bojarinoff.
Vuoriniemi oli aluksi työssä pääasiassa Valtion rautateillä eri tehtävissä. Hän pääsi ylioppilaaksi Viipurin suomalaisesta lyseosta 1908 ja valmistui filosofian kandidaatiksi 1916. Vuoriniemi opiskeli sitten Venäjällä ja suoritti siellä kielitutkimuksia muun muassa Inkerin suomalaisten keskuudessa.
Vuoriniemi toimi 1917 Suomen elintarpeitten tuontikunnan konttoripäällikkönä Pietarissa, ja hän osallistui Suomen sisällissotaan valkoisten puolella. Vuoriniemi oli vuodesta 1920 alkaen Forssan yhteiskoulun yläluokkien suomen kielen ja historian opettajana ja vuodesta 1930 Tampereen klassillisen lyseon suomen kielen vanhempana lehtorina.
Vuoriniemi harrasti lausuntaa ja erikoistui Kalevalan runojen lausuntaan. Hän piti lausuntailtoja Helsingissä, Turussa ja Tampereella, johti Tampereen klassillisessa lyseossa toiminutta oppilaiden lausuntakerhoa ja opetti lausuntaa Tampereen työväenopistossa. Vuoriniemi suomensi myös runoja ja julkaisi kolme omaa runokokoelmaa. Forssassa asuessaan hän oli kauppalanvaltuuston jäsenenä ja Forssan työväenopiston johtajana.
Vuoriniemi kirjoitti Lounais-Hämeeseen sijoittuvia kotiseutuaiheisia runoja. Hänen kirjoittamiaan tilapäis- ja juhlarunoja julkaistiin myös Forssan Lehdessä.
Vuoriniemi oli naimisissa voimistelunopettaja Helmi Nummisen (1893–1983) kanssa. Heidän poikansa oli Kauppakorkeakoulun suomen kielen ja tyyliopin apulaisprofessori Jorma Kustavi Vuoriniemi (1924–1998).
Teoksia

Murrosvuosilta: runoja. Tekijä, Forssa 1922
Tammelan terhoja: kotiseuturunoja Lounais-Hämeestä 1; kuvittanut N. Lahtinen. Lounais-Hämeen kotiseutu- ja museoyhdistys, Forssa 1927
Someron sointuja: kotiseuturunoja Lounais-Hämeestä 2; kuvittanut N. Lahtinen. Lounais-Hämeen kotiseutu- ja museoyhdistys, Forssa 1928
Suomennoksia

Anton Tšehov : Venäläisiä talonpoikia. Fundament, Helsinki 1919
John Moolachira

John Moolachira (s. 14. joulukuuta 1951) on intialainen roomalaiskatolinen arkkipiispa. Hänet vihittiin papiksi Tezpurin hiippakuntaan 23. lokakuuta 1978 ja nimitettiin Diphun hiippakunnan johtoon 14. helmikuuta 2007. Piispaksi vihkiminen seurasi 15. huhtikuuta. Pääkonsekraattorina toimi Thomas Menamparampil, jota avustivat Robert Kerketta ja John Thomas Kattrukudiyil.
Moolachira sai 9. huhtikuuta 2011 nimityksen Guwahatin koadjuuttoriarkkipiispaksi, ja 18. tammikuuta 2012 hänestä tuli sen arkkipiispa.
Hermh

| Hermh |
| --- | --- |

Tiedot
Toiminnassa:  1993–1998) (2003-
Tyylilaji:  black metal (varhainen) sinfoninen black metal (myöhempi)
Kotipaikka:  Białystok, Puola
Laulukieli:  englanti
Jäsenet:  Bartłomiej Krysiuk "Bart" Krysiuk, laulu   Socaris, kitara, taustalaulu   Marek "Maar" Przybyłowski, kitara   Tomasz "Hal" Halicki, bassokitara, taustalaulu   Konrad "Zuber" Zubrzycki, rummut   Marek Papaj, kosketinsoitin  
Levy-yhtiö:  Witching Hour Productions, 1994-1995, 2008–2000   Entropy Productions, 1995   Last Epitaph, 1996   Pagan Records, 1997, 2004-2008   Empire Records, 1996   Mystic Production, 2008-  
Aiheesta muualla
Kotisivut
Infobox OKNimi-testi OK: 
Hermh on puolalainen sinfonisen black metalin yhtye, joka on perustettu vuonna 1993 Białystokissa, Puolassa.
Kappaleiden sanoitukset liittyvät vampirismiin, pimeyteen ja mystiikkaan.
Kokoonpano

Nykyiset jäsenet
Bart – laulu (1993–1998, 2003–)
Socaris – kitara, taustalaulu (2003–)
Marek "Maar" Przybyłowski – kitara (2008–)
Tomasz "Hal" Halicki – bassokitara, taustalaulu (2003–)
Konrad "Zuber" Zubrzycki – rummut (2007–)
Marek Papaj – kosketinsoitin (sessio, 2008–)
Entiset jäsenet
Łukasz "Icanraz" Sarnacki – rummut (2003–2007)
Maciek Krasowski – rummut (1993–1994)
Marek "Mark Olo" Oleksicki – rummut (1995–1998)
Wojciech "Flumen" Kostrzewa – kosketinsoitin (2003–2008)
Anna "Annie" Turwoń – kosketinsoitin (sessio)
Marek "Mark" Kutnik – kosketinsoitin (1993–1998)
Bartłomiej Kosacki – kitara (1993–1994)
Krzysztof "Derph" Drabikowski – kitara (2003–2006)
Wojtek "Voit" Szuba – kitara (1993–1995)
Adam "Nergal" Darski – bassokitara, taustalaulu (sessio, 1995)
Krzysztof "Kriss" Oleksicki – kitara (1997–1998)
Krystian "MacKozer" Kozerawski – kitara (sessio, 2005)
Marcel – bassokitara (1997–1998)
Pieczara – bassokitara (sessio, 1993–1994)
Tom – kitara (1995–1998)
Justyna – laulu (sessio, 1995)
Diskografia

Studioalbumit
Taran (1996,  Last Episode, Pagan Records)
Angeldemon (1997,  Pagan Records)
Eden's Fire (2006,  Empire Records, Pagan Records)
Cold Blood Messiah (2008, Mystic Production, Regain Records)
EP:t
Before the Eden – Awaiting the Fire (2004,  Pagan Records)
After the Fire – Ashes (2008,  Witching Hour Productions, Pagan Records)
Kokoelma-albumit
Echo (1995,  Entropy Productions, Pagan Records)
Demot
Oremus peccatum (Refaim) (1994,  Witching Hour Productions)
Crying Crowns of Trees (1995,  Witching Hour Productions)
Videografia

The Spiritual Nation Born (2008,  Witching Hour Productions, Pagan Records)
Aiheesta muualla

Hermh Encyclopaedia Metallumissa (englanniksi)
Hermh
| --- | --- |
Studioalbumit:   Taran  Angeldemon  Eden's Fire  Cold Blood Messiah 
EP:t:   Before the Eden - Awaiting the Fire  After the Fire - Ashes 
Kokoelmat:  Echo
Demot:   Oremus peccatum (Refaim)  Crying Crowns of Trees 
Videografia:  The Spiritual Nation Born
Katso myös:   Asgaard  Dominium  Abused Majesty  Via Mistica  Sacriversum  Squash Bowels  Prophecy  Christ Agony
John Moore

John Moore -nimisiä henkilöitä ovat:
John Moore (1761–1809), brittiläinen kenraali
John Moore (s. 1961), brittiläis-suomalainen geofysiikan professori
John Moore (s. 1970), irlantilainen elokuvaohjaaja ja -tuottaja
John Moore (s. 1990), yhdysvaltalainen jääkiekkoilija
John Isaac Moore (1856–1937), yhdysvaltalainen demokraattipoliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Moore”, voi hakea sivunnimihaulla, laajalla sivunnimihaulla tai tekstihaulla.
Jalkapallon Itä–Länsi-sarjan kausi 1937

| Itä-Länsi-sarjan kausi 1937 |
| --- | --- |
Joukkueiden määrä:  13
Mestari:  Kuopion Pallotoverit
Toinen sija:  Vaasan Palloseura
Nousseet joukkueet:  KPT ja VPS
Yleisökeskiarvo:  Länsi-sarja 301, Itä-sarja 232, Nousukarsinnat 1393
Ylempi sarjataso:  Mestaruussarja
Alempi sarjataso:  Maakuntasarja
  ← 1936 :  1938 → 
Jalkapallon Itä-Länsi-sarja 1937, oli toinen kausi jolloin sarjaa pelattiin. Idässä mestaruuden voitti Kuopion Pallotoverit ja lännessä Vaasan Palloseura. Sarjan mestaruusottelussa KPT voitti VPS:n kahden ottelun yhteistuloksella 5-2, ja nousi suoraan ensi kauden Mestaruussarjaan. VPS karsi sarjanoususta mestaruussarjan 7:nneksi sijoittunutta vastaan. Karsinnoissa VPS voitti paikalliskilpailijansa Vasa IFK:n ja nousi myös mestaruussarjaan.
Itä-Länsi-sarja > Itä

| Joukkue | O | V | T | H | Maalit | Pist>  | KPT | VR | KuPS | ViPS | KUP | KoPS |
| --- | --- | --- | --- | --- | --- | --- | --- | --- | --- | --- | --- | --- |
| Kuopion Pallotoverit | 10 | 9 | 1 | 0 | 40-7 | 19 |  | 2-0 | 1-1 | 5-2 | 5-1 | 5-0 |
| Viipurin Reipas | 10 | 5 | 1 | 4 | 25-19 | 11 | 3-6 |  | 1-0 | 4-2 | 2-2 | 7-1 |
| Kuopion Palloseura | 10 | 4 | 3 | 3 | 13-12 | 11 | 0-2 | 2-0 |  | 1-1 | 2-1 | 3-1 |
| Viipurin Palloseura | 10 | 3 | 2 | 5 | 22-18 | 8 | 0-1 | 3-0 | 2-2 |  | 5-0 | 2-3 |
| Kouvolan Urh. Palloilijat | 10 | 2 | 2 | 6 | 15-31 | 6 | 0-4 | 1-5 | 2-0 | 2-0 |  | 2-2 |
| Kotkan Palloseura | 10 | 2 | 1 | 7 | 14-42 | 5 | 0-9 | 0-3 | 1-2 | 0-5 | 6-4 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Itä-Länsi-sarja > Länsi

| Joukkue | O | V | T | H | Maalit | Pist>  | VPS | Dro | KIF | PA | TaPa | HBK | PoPa |
| --- | --- | --- | --- | --- | --- | --- | --- | --- | --- | --- | --- | --- | --- |
| Vaasan Palloseura | 12 | 11 | 1 | 0 | 58-5 | 23 |  | 6-0 | 6-0 | 5-1 | 6-0 | 8-1 | 6-1 |
| IF Drott | 12 | 7 | 1 | 4 | 36-25 | 15 | 0-4 |  | 4-3 | 1-2 | 4-1 | 3-0 | 6-0 |
| Kronohagens IF | 12 | 5 | 1 | 6 | 26-30 | 11 | 1-1 | 2-7 |  | 2-1 | 3-0 | 2-3 | 3-4 |
| Porvoon Akilles | 12 | 5 | 0 | 7 | 23-30 | 10 | 0-3 | 3-0 | 1-2 |  | 0-3 | 0-8 | 10-3 |
| Tampereen Palloilijat | 12 | 5 | 0 | 7 | 19-29 | 10 | 1-2 | 0-4 | 2-1 | 3-1 |  | 3-0 | 2-4 |
| Hangö Bollklubb | 12 | 4 | 1 | 7 | 21-38 | 9 | 0-7 | 3-3 | 1-6 | 0-2 | 2-1 |  | 1-2 |
| Porin Palloilijat | 12 | 3 | 0 | 9 | 18-44 | 6 | 0-4 | 1-4 | 0-1 | 0-2 | 2-3 | 1-2 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.

PoPa, KoPS ja HBK putosivat aluksi sarjasta, mutta Suomen Palloliitto päätti laajentaa Suomensarjan nelilohkoiseksi sarjaksi kaudeksi 1938, jolloin seurat saivat pitää sarjapaikkansa.
Itä-Länsi-sarja > Nousukarsinnat

| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Kuopion Pallotoverit | 5-2 | Vaasan Palloseura | 2–2 | 3-0 |
KPT nousi suoraan. VPS karsintaan Mestaruussarjan 7. sijoittuneen kanssa.
| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Vaasan Palloseura | 5-4 | Vasa IFK | 2–2 | 3-2 |
VPS nousi mestaruussarjaan, josta VIFK putosi.
Jaroslav Rakytskyi

| 0 | 1 | 2 |
| --- | --- | --- |

Henkilötiedot
Koko nimi: Jaroslav Volodymyrovytš Rakytskyi
Syntymäaika: 3. elokuuta 1989 (ikä 35)
Syntymäpaikka: Peršotravensk, Neuvostoliitto
Pelipaikka: puolustaja
Pituus: 180 cm
Seura
Seura: Zenit Pietari
Seurat
| Vuodet | Seura | O (M) |
| 2006–2009 2009–2019 2019– | Šah’tar-3 Donetsk Šah’tar Donetsk Zenit Pietari | 31 (4) 37 (1)  |
Maajoukkue
| 2009– | Ukraina | 54 (4) |
 Seurajoukkueuran tilastot kattavat vain kansalliset sarjat, päivitetty 8. huhtikuuta 2011.  Maajoukkueuran tilastot päivitetty 30. syyskuuta 2019.
Jaroslav Volodymyrovytš Rakytskyi (ukr. Ярослав Володимирович Ракицький; 3. elokuuta 1989 Peršotravensk, Neuvostoliitto) on ukrainalainen jalkapalloilija. Hän edustaa venäläistä Zenit Pietaria, jonne hän siirtyi tammikuussa 2019 edustettuaan yli kymmenen vuotta kotimaassaan Šah’tar Donetskia.
Rakytskyi on pelannut Ukrainan maajoukkueessa 54 ottelua ja tehnyt niissä neljä maalia. Ensiesiintymisensä maajoukkueessa hän teki 10. lokakuuta 2009 ja ensimmäisen maalinsa 14. lokakuuta 2009.
Aiheesta muualla

Kuvia tai muita tiedostoja aiheesta Jaroslav Rakytskyi Wikimedia Commonsissa
Jaroslav Rakytskyin esittely FK Šah’tar Donetskin sivustolla (englanniksi)
Ukrainan joukkue – Jalkapallon EM-kilpailut 2016
1 Boiko |
2 Butko |
3 H’atšeridi |
4 Tymoštšuk |
5 Kutšer |
6 Stepanenko |
7 Jarmolenko |
8 Zozulja |
9 Kovalenko |
10 Konopljanka |
11 Seleznov |
12 Pjatov |
13 Ševtšuk |
14 Rotan |
15 Budkivskyi |
16 Sydortšuk |
17 Fedetskyi |
18 Rybalka |
19 Harmaš |
20 Rakytskyi |
21 Zintšenko |
22 Karavajev |
23 Ševtšenko |
Valmentaja Fomenko
James Neal

| James Neal |
| --- | --- |

Henkilötiedot
Syntynyt: 3. syyskuuta 1987 (ikä 37) Whitby, Ontario, Kanada
Kansalaisuus:   Kanada
Jääkiekkoilija
Lempinimi:  the Real Deal
Pelipaikka:  laitahyökkääjä
Maila:  vasen
Pituus:  188 cm
Paino:  100 kg
Seura
Seura:  St. Louis Blues
Sarja:  NHL
Pelinumero:  18
Pelaajaura
Pääsarjaura:  2007–
Aik. seurat:  Iowa Stars (AHL) Dallas Stars (NHL) Manitoba Moose (AHL) Pittsburgh Penguins (NHL) Nashville Predators (NHL) Vegas Golden Knights (NHL) Calgary Flames (NHL) Edmonton Oilers (NHL)
NHL-varaus:  33. varaus, 2005 Dallas Stars
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Sveitsi 2009 | jääkiekko |  |
James Neal (s. 3. syyskuuta 1987 Whitby, Ontario) on kanadalainen jääkiekkoilija, pelipaikaltaan laitahyökkääjä. Hän on edustaa St. Louis Bluesia.
Ura > Juniorivuodet

Ennen ammattilaisuraansa Neal pelasi OHL-junioriliigan Plymouth Whalersissa. Hän pelasi kausien 2003–2004 ja 2006–2007 välillä 187 OHL:n runkosarjaottelua, joissa hän teki 173 tehopistettä (68 maalia ja 105 syöttöpistettä), ja 37 pudotuspeliottelua, joissa hän teki 43 tehopistettä (23 maalia ja 20 syöttöpistettä). Eniten pisteitä hän keräsi runkosarjakaudella 2006–2007, jolla hän teki 65 tehopistettä, 27 maalia ja 38 syöttöpistettä, 45:ssä ottelussa. Vuonna 2007 Neal oli johdattamassa Whalersia OHL:n mestaruuteen, J. Ross Robertson Cupin voittoon. Hän oli OHL:n pudotuspelien 2007 kuudenneksi paras pistemies ja neljänneksi paras maalintekijä tehtyään 20:ssä ottelussa tehot 13 maalia ja 12 syöttöpistettä. Memorial Cup -turnauksessa toukokuussa 2007 Neal teki kuudessa ottelussa viisi maalia ja antoi yhden maalisyötön. Hän oli turnauksen paras maalintekijä ja neljänneksi paras pistemies.
Ura > Ammattilaisura

Neal sai NHL-varauksen, kun Dallas Stars varasi hänet numerolla 33 varaustilaisuuden 2005 toisella kierroksella. Hän aloitti ammattilaisuransa vuonna 2007 ja pelasi koko kauden 2007–2008 Starsin silloisen farmiseuran Iowa Starsin riveissä AHL-liigassa. Hän teki 62:ssa ottelussa 37 tehopistettä, 18 maalia ja 19 syöttöpistettä.
Neal pelasi ensimmäisen NHL-ottelunsa 10. lokakuuta 2008, jolloin Dallas Stars kohtasi kotiottelussa Columbus Blue Jacketsin. Hän teki Blue Jacketsin 5–4-jatkoaikavoittoon päättyneessä ottelussa Starsin 2–1-johtomaalin. NHL-uransa ensimmäisen maalisyötön hän antoi 15. lokakuuta Starsin kotiottelussa Nashville Predatorsia vastaan, joka päättyi Starsin 6–4-voittoon. Neal ja B. J. Crombeen syöttivät Mike Modanon tekemän 1–1-tasoitusmaalin. Neal teki tulokaskaudellaan yhteensä 37 tehopistettä, 24 maalia ja 13 syöttöpistettä, 77:ssä runkosarjaottelussa. Hän oli toiseksi paras maalintekijä sekä joukkueensa sisällä että NHL:n tulokaspelaajien joukossa.
Neal siirtyi helmikuussa 2011, kesken kauden 2010–2011, Pittsburgh Penguinsiin pelaajakaupan kautta. Hänen lisäkseen Penguinsiin siirtyi puolustaja Matt Niskanen, kun Stars sai vaihdossa puolustaja Alex Goligoskin. Kaudella 2011–2012, ensimmäisellä täydellä Penguins-kaudellaan, Neal oli joukkueensa toiseksi paras maalintekijä ja pistemies Jevgeni Malkinin jälkeen tehtyään 80:ssä runkosarjaottelussa tehot 40 maalia ja 41 syöttöpistettä, yhteensä 81 tehopistettä. Hän sijoittui tuolla kaudella NHL:n maalipörssin neljänneksi ja tuli kauden jälkeen nimetyksi NHL:n ensimmäiseen tähdistökentälliseen.
Neal siirtyi 27. kesäkuuta 2014, samana päivänä, kun NHL:n varaustilaisuus järjestettiin, Nashville Predatorsiin pelaajakaupan kautta. Penguins sai vaihdossa kaksi hyökkääjää, Patric Hörnqvistin ja Nick Spalingin.
Ura > Maajoukkue

Neal oli voittamassa kultaa jääkiekon nuorten maailmanmestaruuskilpailuissa 2007, jotka pelattiin Ruotsissa. Hän jäi pelatuissa kuudessa ottelussa tehopisteittä. Hän pelasi myös vuoden 2005 alle 18-vuotiaiden jääkiekon maailmanmestaruuskilpailuissa, joissa Kanada jäi hopealle. Neal teki kuudessa ottelussa yhden maalin ja antoi yhden maalisyötön. Aikuisten jääkiekon maailmanmestaruuskilpailuissa hän debytoi vuonna 2009, jolloin ne pelattiin Sveitsissä. Hänen kisansa jäivät kesken silmävamman vuoksi. Kanada voitti noissa kisoissa hopeaa. Neal oli mukana Kanadan MM-joukkueessa myös vuonna 2011.
Harry Potter ja kirottu lapsi

| Harry Potter ja kirottu lapsi: Osat yksi ja kaksi> Harry Potter and the Cursed Child: Parts One and Two |
| --- | --- |
 Englanninkielinen teatterijuliste.
Kirjoittaja:  Jack Thorne — J. K. Rowlingin, Jack Thornen ja John Tiffanyn yhdessä luoman tarinan pohjalta
Alkuperäiskieli:  englanti
Tyylilaji:  fantasia
Kantaesitys:  30. heinäkuuta 2016
Kantaesityspaikka:  Palace Theatre, West End, Lontoo
Sarja:  Harry Potter -kertomukset
Henkilöt
Henkilöt:  Harry Potter Albus Severus Potter
Aiheesta muualla
Virallinen sivusto
Palace-teatteritalo Lontoon West Endissä.
Harry Potter ja kirottu lapsi: Osat yksi ja kaksi (engl. Harry Potter and the Cursed Child: Parts One and Two) on kaksiosainen, fantasiahahmo Harry Potteriin liittyvä näytelmä, joka sai ensi-iltansa Lontoon West Endin Palace Theatressa 30. heinäkuuta 2016. Näytelmän on kirjoittanut Jack Thorne, ja se pohjautuu J. K. Rowlingin, Jack Thornen ja John Tiffanyn yhdessä luomaan tarinaan. John Tiffany myös ohjaa tämän kahdeksannen Harry Potter -kertomuksen teatteriesityksen. Näytelmässä esiintyy yli 30 näyttelijää.
Näytelmä sijoittuu ajallisesti 19 vuotta Harry Potter ja kuoleman varjelukset -teoksen tapahtumien jälkeen. Tällöin Harry ja Ginny Potterilla on kolme lasta. Näytelmän päähenkilöitä ovat Taikaministeriössä työskentelevä Harry Potter ja hänen nuorin poikansa Albus Severus Potter.
Kaksiosaisen näytelmän osat on tarkoitettu katsottavaksi saman päivän aikana tai kahtena peräkkäisenä päivänä. Esitykset on tarkoitettu vähintään 10-vuotiaille katsojille. Näytelmän alkuperäiskieli on englanti.
Esityshistoria

Ensimmäisen, 16 viikon näytäntökauden (ennakkonäytökset 7. kesäkuuta – 29. heinäkuuta; varsinaiset näytökset 30. heinäkuuta – 18. syyskuuta 2016) liput tulivat myyntiin 28. lokakuuta 2015 ja ne myytiin loppuun muutamassa tunnissa. Lipunmyynti ruuhkautui tunneiksi, ja monet kertoivat palvelun jumiutuneen tai toimineen virheellisesti, kun noin 120 000 fania pyrki ostamaan lippuja verkkosivustolta. Tämän jälkeen ennakkorekisteröityneille ostajille tulivat myyntiin tammikuun 8. päivään 2017 ulottuvan näytäntökauden teatteriliput. Perjantaina 30. lokakuuta 2015 lipunmyynti avautui suurelle yleisölle. Lipunmyynti jatkui erittäin vilkkaana, joten 30. lokakuuta 2015 myyntiin pantiin myös seuraavan, huhtikuun 30. päivään 2017 saakka jatkuvan esityskauden teatteriliput. Tämän jälkeen lipunmyynti ulotettiin vielä toukokuun 27. päivän 2017 näytäntöihin asti.
Harry Potter ja kirottu lapsi pääsi myös Broadwaylle: näytelmä sai Yhdysvaltain-ensi-iltansa keväällä 2018 Lyric Theaterissa New Yorkissa.
Kirjajulkaisu

Suuren mielenkiinnon vuoksi näytelmäkäsikirjoitukseen perustuva teos julkaistiin englanninkielisenä kirjana 31. heinäkuuta 2016, ja ennakkotilausten määrä oli huomattava. Teos on käännetty muun muassa suomeksi. Jaana Kapari-Jatta kertoi, että hän sai käsikirjoituksen vasta kirjan ilmestyttyä ja aloitti suomennostyönsä 1. elokuuta 2016; työhön oli varattu poikkeuksellisen lyhyt aika, 78 päivää. Suomennos ilmestyi 8. marraskuuta 2016, kun taas esimerkiksi ruotsinnos Harry Potter och det fördömda barnet julkaistiin jo 13. lokakuuta.
Mahdollinen elokuvasovitus

Chris Columbus mainitsi marraskuussa 2021, että hän haluaisi sovittaa näytelmästä elokuvaversion. Kun The New York Times tämän jälkeen tiedusteli Daniel Radcliffelta, voisiko hän palata Harry Potterin rooliin, Radcliffe totesi, ettei se toistaiseksi kiinnosta häntä.
Kirjallisuutta

Määttänen, Juuso: Uusi Harry Potter vaivaannuttaa vanhat lukijat. Helsingin Sanomat, 14.8.2016, s. C 19.  Artikkelin verkkoversio.
Thorne, Jack: Harry Potter and the Cursed Child: Parts One and Two.  (Based on an original new story by J. K. Rowling, John Tiffany and Jack Thorne)  London:  Little, Brown, 2016.  ISBN 978-0-7515-6535-5.
Thorne, Jack: Harry Potter ja kirottu lapsi: Osat yksi ja kaksi.  (Suomentanut Jaana Kapari-Jatta)  Helsinki:  Tammi, 2016.  ISBN 978-951-31-9276-1.
Jaroslav Pouzar

| Mitalit | Mitalit | Mitalit |  |
| --- | --- | --- | --- |
|  Jaroslav Pouzar |  Jaroslav Pouzar |  Jaroslav Pouzar |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1976 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1976 |  |  |
|  Kultaa | Katowice 1977 |  |  |
|  Hopeaa | Praha 1978 |  |  |
|  Hopeaa | Moskova 1979 |  |  |
|  Hopeaa | Suomi 1982 |  |  |
|  Pronssia | Ruotsi 1981 |  |  |
Jaroslav Pouzar (s. 23. tammikuuta 1952 Čakovec, Tšekkoslovakia) on tšekkiläinen jääkiekkoilija. Pelipaikaltaan Pouzar oli hyökkääjä. Hän voitti kaksi maailmanmestaruutta ja saavutti yhden olympiahopean 1970-luvulla. NHL:ssä hän voitti kolme kertaa Stanley Cupin Edmonton Oilersin joukkueessa 1980-luvulla.
Pouzar pelasi uransa 12 ensimmäistä kautta Tšekkoslovakian sarjassa Motor České Budějovice -joukkueessa. Edmonton Oilers varasi Pouzarin NHL-liigaan 1982 varaustilaisuuden neljännellä kierroksella numerolla 83. Hän aloitti NHL:ssä 1983 ja pelasi Oilersissa kolme kautta, joista kaksi päättyi Stanley Cupin voittoon (1984, 1985). Syksyllä 1985 Pouzar siirtyi Bundesliigan ECD Iserlohniin, jossa pelasi kolme kautta. Keväällä 1987 Pouzar lähti Bundesliigan päättymisen jälkeen Edmontoniin auttamaan Oilersia, mikä toi hänelle kolmannen Stanley Cup -sormuksen. Kaudella 1987–1988 Pouzar siirtyi ECD Iserlohnin konkurssin jälkeen Sportbund Rosenheimiin. Hän pelasi Sportbundissa uransa loppuun saakka lukuun ottamatta kautta 1990–1991, jolloin hän pelasi Augsburger EV:ssä. Pouzar lopetti uransa 1992. Pouzaria on moitittu koko peliuransa ajan turhan itsekkääksi pelaajaksi, jota hän onkin kommentoinut viimeisinä pelivuosinaan leikkisästi; "Syötän aina vain itseäni paremmille pelaajille" -viitaten legendaariseen hyökkäysketjuun Edmontonin ajoilta Kurri - Gretzky.
Tšekkoslovakian maajoukkueessa Pouzar esiintyi 183 ottelussa. Hän oli mukana kuusissa MM-kisoissa, kaksissa olympialaisissa ja kahdessa Kanada-cupissa. Menestystä Pouzarille kertyi kaksi maailmanmestaruutta (1976, 1977), neljä muuta MM-mitalia, olympiahopea (1976) ja Kanada-cupin kakkossija.
Pouzar sairastui vuonna 2004 leukemiaan.
Saavutuksia

Valinta IIHF Hall of Famen kunniagalleriaan (2024)
Jello Biafra

Jello Biafra.
Jello Biafra (oik. Eric Reed Boucher, s. 17. kesäkuuta 1958, Boulder, Colorado, Yhdysvallat) on yhdysvaltalainen rockmuusikko. Biafra oli amerikkalaisen punk rock -yhtye Dead Kennedysin laulaja ja perustajajäsen. Hänen taiteilijanimensä on ironisesti yhdistetty vähäravintopitoisesta Jell-O-hyytelöstä ja lyhytikäisestä, nälänhätää kärsineestä Biafran valtiosta. Yhtyeen hajoamisen jälkeen hän on esittänyt ja julkaissut levyillä musiikin sijaan puhuttuja tarinoita sekä muodostanut Lard-yhtyeen yhdessä Ministryn kanssa.
Jello Biafra and the Guantanamo School of Medicine on Biafran johtama punk-yhtye.
Levy-yhtiö

1979 Biafra perusti levy-yhtiön 'Alternative tentacles'. Yhtiö on julkaissut musiikkia muun muassa seuraavilta yhtyeiltä: Dead Kennedys, Butthole Surfers, D.O.A., 7 Seconds, Winston Smith ja NoMeansNo.
Presidenttiehdokkuus

New Yorkin osavaltion vihreät esittivät Biafraa puolueen ehdokkaaksi vuoden 2000 presidentinvaaleissa, mutta puolue valitsi Ralph Naderin.